| Naujoji Zelandijaangl. *New Zealand*maor. *Aotearoa*
 |
| --- |
| 

|  |  |
| --- | --- |
| Naujosios Zelandijos vėliava | Naujosios Zelandijos herbas |
| Vėliava | Herbas |

 |
| Naujoji Zelandija žemėlapyje |
| **Valstybinė kalba** | maorių, anglų |
| **Sostinė** | Velingtonas |
| **Didžiausias miestas** | Oklendas |
| **Valstybės vadovai** | Karolis III Karalius 
Cindy Kiro Generalgubernatorius 
Jacinda Ardern Premjeras  |
| **Plotas**  – Iš viso   – % vandens |   268 680 km2 (73) 2,1 % |
| **Gyventojų**   – 2017  – Tankis |  4 604 871 (127)15,17 žm./km2 (161) |
| **BVP**  – Iš viso  – BVP gyventojui | 2019216,12 mlrd. $ (64)26 000 $ (29) |
| **Valiuta** | Naujosios Zelandijos doleris (NZD) |
| **Laiko juosta** – Vasaros laikas | UTC +12 UTC +13 |
| **Nepriklausomybė** Paskelbta | nuo Jungtinės Karalystės 1907 m. rugsėjo 26 d. |
| **Interneto kodas** | .nz |
| **Šalies tel. kodas** | +64 |

**Naujoji Zelandija** (maor. *Aotearoa*, angl. *New Zealand*) – salų valstybė Ramiajame vandenyne. Naujoji Zelandija yra apie 2000 km į pietryčius nuo Australijos.

Istorija
--------

*Pagrindinis straipsnis – Naujosios Zelandijos istorija*.
Naujosios Zelandijos salas nuo XI – XIV a. apgyvendino polineziečių gentys. Labiausiai įsitvirtino maoriai ir Morioriai (Čatamo salose). Maoriai įsikūrė Šiaurės ir Pietų salų pakrantėse. Jie vertėsi medžiokle, maisto rinkimu. Gyveno bendruomenėmis, kurioms vadovavo genčių vadai.

1642 m. Naująją Zelandiją pasiekė pirmasis europietis – Abelis Tasmanas. 1769 m. salų pakrantes tyrinėjo anglų jūrininkas Džeimsas Kukas. Jis Naująją Zelandiją paskelbė Anglijos valda, tačiau Anglija tik po 75 metų pradėjo salų kolonizaciją. XVIII a. pab. – XIX a. pr. britai pradėjo steigti kolonijas pakrantėse, vykdyti krikščioniškas misijas. Tačiau maoriai intensyviai priešinosi kolonizacijai (Muškietų karas). 1840 m. sudaryta Vaitangos taikos sutartis, kuri skelbė, kad N. Zelandija tampa JK kolonija, bet maoriai išsaugo savo žemes. Tačiau kolonizatoriai nepaisė vietinių gyventojų interesų ir toliau vykdė sparčią kolonizaciją, užgrobdami vis naujas žemes. Dėl to iki pat XX a. pr. vyko kovos tarp maorių ir kolonistų (Žemių karas). Iki 1841 m. Naujoji Zelandija priklausė Naujojo Pietų Velso kolonijai, vėliau tapo savarankiška, su sostine Oklende. 1852 m. įkurtas Naujosios Zelandijos parlamentas. 1860 m. atradus aukso, prasidėjo didelė imigracija. Tačiau aukso atsargoms išsekus, daugelis ėmė verstis žemės ūkiu. 1893 m. Naujoji Zelandija tapo pirmąja pasaulio valstybe, suteikusia moterims rinkimų teisę. 1907 m. šalis tapo nepriklausoma Tautų Sandraugos nare. Zelandija aktyviai rėmė JK Būrų kare, I ir II pasauliniuose karuose, Sueco krizės metu.

XX a. vid. šalis susidūrė su socialinėmis problemomis: žemių netekę ir nuskurdę maoriai ėmė keltis gyventi į miestus. Čia jie susidūrė su diskriminacija, rasizmu, ir eurocentristiniu požiūriu. Taip pat dalis gyventojų protestavo prieš valstybės dalyvavimą JAV ir JK vykdomoje imperialistinėje politikoje, gamtos niokojimą, socialines problemas. Tik XX a. pab. pavyko išspręsti maorių integraciją, ekologines ir socialines problemas.

Politinė sistema
----------------

*Pagrindinis straipsnis – Naujosios Zelandijos politinė sistema*.
Naujosios Zelandijos politinė sistema – konstitucinė monarchija su parlamentine demokratija. Šalies formalus valdovas – karalius Karolis III, valdantis per atstovą – generalgubernatorių.

Parlamentas vienerių rūmų, 120 narių. Ministrus skiria parlamentas. Rinkimai rengiami kas treji metai.

Administracinis suskirstymas
----------------------------

*Pagrindinis straipsnis – Naujosios Zelandijos regionai*.
N. Zelandijos žemėlapis
Naujojoje Zelandijoje pirmojo lygmens administraciniai vienetai vadinami regionais, nors jų statusas bei oficialūs pavadinimai gali skirtis. Regionų sąrašas:

|  |  |  |
| --- | --- | --- |
| Šiaurinėje saloje:* Gausybės įlanka (*Bay of Plenty*)
* Gisbornas (*Gisborne*)
* Hauko įlanka (*Hawke’s Bay*)
* Manavatu-Vanganujis (*Manawatu-Wanganui*)
* Nortlandas (*Northland*)
* Oklendas (*Auckland*)
* Taranakis (*Taranaki*)
* Vaikatas (*Waikato*)
* Velingtonas (*Wellington)*
 | Pietinėje saloje:* Kenterberis (*Canterbury*)
* Marlbrou (*Marlborough*)
* Nelsonas (*Nelson*)
* Otagas (*Otago*)
* Sautlandas (*Southland*)
* Tasmanas (*Tasman*)
* Vakarų Pakrantė (*West Coast*)
 | Kitose salose:* Čatemo salos (*Chatham Islands*)
 |

Geografija
----------

*Pagrindinis straipsnis – Naujosios Zelandijos geografija*.
N. Zelandija iš kosmoso
Be daugelio kitų salų Naująją Zelandiją sudaro dvi didžiausios – Pietinė ir Šiaurinė salos, atskirtos Kuko sąsiauriu. Šaliai tiesiogiai pavaldžios ir didžiąsias salas supančios salos (Stiuarto, Snerso, Didžiojo barjero, Baltoji sala), ir toliau nutolę salynai: Čatemo, Oklendo, Kempbelo, Antipodų, Baunti, Kermadeko salos. Naujoji Zelandija taip pat turi priklausomas teritorijas (*dependency*) – Niuė, Kuko salos, Tokelau.

3/4 salų paviršiaus užima kalnai, aukštumos ir kalvos. Pietinės salos vakariniu pakraščiu driekiasi Pietų Alpės, iškylančios į 3764 m Kuko kalną. Pietų Alpes dengia dideli ledynų plotai (>1000 km²). Šiaurės salos centrinėje dalyje iškilusi vulkaninė plynaukštė su seismiškai aktyvia Taupo vulkanine sritimi. Čia stūkso Ruapehu, Taranakio, Tongariro ir kt. ugnikalniai, gausu geizerių, karštųjų versmių.

Aoraki (Kuko k.)
Oklendas
Klimatas Šiaurės saloje ir Pietų salos šiaurėje subtropinis, jūrinis, likusioje dalyje – vidutinių platumų. Sausio mėnesį temperatūros šiaurėje viršija 20-25 °C, tačiau kalnuose vos viršija 10 °C. Liepą atitinkamai 10-15 °C šiaurėje ir žemiau 0 °C Pietų Alpėse. Kritulių pavėjiniuose šlaituose 2000-5000 mm per metus, priešvėjiniuose – 400–700 mm. Upės neilgos, vandeningos (svarbiausios Vaitakis, Tongariras, Mataura). Gausu ežerų, ypač vulkaninės (Šiaurės s.) bei ledyninės (Pietų s.) kilmės. Apie 20 % šalies ploto dengia miškai (mišrieji ir plačialapių, subtropiniai), nemaži pievų, krūmynų, viržynų plotai. Net 3/4 augalijos endeminė. Taip pat daug endeminių gyvūnų, ypač paukščių rūšių.

Didžiausi miestai:

* Šiaurinėje saloje:
	+ Velingtonas (*Wellington*) – apie 300 tūkst. gyv.
	+ Oklendas (*Auckland*) – apie 1,2 mln. gyventojų
	+ Hamiltonas (*Hamilton*) – apie 100 tūkst. gyv.

* Pietinėje saloje:
	+ Kraistčerčas (*Christchurch*) – apie 300 tūkst. gyv.
	+ Danidinas (*Dunedin*) – apie 100 tūkst. gyv.

Ekonomika
---------

*Pagrindinis straipsnis – Naujosios Zelandijos ekonomika*.
Naujoji Zelandija yra moderni, aukšto ekonominio išsivystymo kapitalistinė valstybė. Didelę BVP dalį sudaro pajamos iš žemės ūkio produkcijos. Veisiamos avys, galvijai, kiaulės. Auginami kviečiai, avižos, kiviai, citrusiniai ir kiti vaisiai. Žvejyba. Išgaunamos gamtinės dujos, geležis, varis, švinas, cinkas, akmens ir rusvosios anglys, auksas. Maisto, lengvoji (ypač vilnos), mašinų, medienos apdirbimo, metalurgijos, chemijos, celiuliozės pramonė. Elektros energija gaminama hidroelektrinėse, geoterminėse elektrinėse.

Gyventojai
----------

*Pagrindinis straipsnis – Naujosios Zelandijos demografija*.
Naujojoje Zelandijoje gyvena apie 4,1 mln. gyventojų, iš jų 78 % europietiškos kilmės (*Pākehā*). Tai daugiausia anglai, airiai, olandai, italai, pietų slavų tautos. 14,6 % yra vietiniai salų gyventojai – maoriai (gyvena daugiausia Šiaurės saloje). 9,2 % – imigrantai iš Rytų Azijos (Kinijos, Taivano, Korėjos, Honkongo miesto (*Kinijoje*), Japonijos). Dar 6,9 % – išeiviai iš kitų Okeanijos salų (Kuko salų, Niuės, Samoa, Tongos ir kt.).

53 % naujazelandiečių išpažįsta krikščionybę (anglikonai, presbiterionai, katalikai, metodistai, baptistai), 32 % gyventojų – netikintys. Nemažai maorių yra Ratana bažnyčios nariai. Yra šiek tiek hinduistų, budistų, musulmonų.

Kultūra
-------

|  |
| --- |
|  **Šią straipsnio dalį reikėtų išplėsti.** |

*Pagrindinis straipsnis – Naujosios Zelandijos kultūra*.
Maorių kariai
Naujosios Zelandijos kultūra – britiškos kultūros ir vietinių polinezietiškų tradicijų mišinys.

Kita informacija
----------------

* Naujosios Zelandijos miestai
* Naujosios Zelandijos ryšiai
* Naujosios Zelandijos transportas
* Naujosios Zelandijos karinės pajėgos
* Naujosios Zelandijos tarptautiniai santykiai
* Naujosios Zelandijos šventės
* Naujosios Zelandijos regbio rinktinė

Šaltiniai
---------

1. ↑  *Gross domestic product 2019, PPP*, Pasaulio Bankas, 2020-07-01. Suarchyvuotas originalas. Nuoroda tikrinta 2020-08-25.

Nuorodos
--------

|  |  |
| --- | --- |
|  | **Naujoji Zelandija** – kelionių gidai, susiję su straipsniu |

|  |  |
| --- | --- |
|  | **Vikiteka: Naujoji Zelandija** – vaizdinė ir garsinė medžiaga  |

Vikižodynas 

Laisvajame žodyne yra terminas **Naujoji Zelandija**

Naujosios Zelandijos vyriausybės tinklalapiai:

* Naujosios Zelandijos vyriausybės svetainė anglų k.
* Naujosios Zelandijos kultūros ir paveldo ministerija anglų k.
* Naujosios Zelandijos statistikos departamento duomenys Archyvuota kopija 2008-02-13 iš Wayback Machine projekto. anglų k.

Naujosios Zelandijos profilis:

* Naujosios Zelandijos info iš CIA Archyvuota kopija 2019-09-18 iš Wayback Machine projekto. anglų k.
* Naujosios Zelandijos info iš BBC anglų k.

Bendros nuorodos apie Naująją Zelandiją:

* Naujosios Zelandijos Lietuvių Bendruomenė Archyvuota kopija 2018-03-14 iš Wayback Machine projekto.
* Turistinė informacija
* Blogas apie Naujają Zelandiją
* Naujosios Zelandijos Lietuvių konferencija internete
* Viešojo valdymo reformos (1984–1994) Naujojoje Zelandijoje
* Naujosios Zelandijos oras Archyvuota kopija 2011-06-07 iš Wayback Machine projekto. anglų k.
* Naujosios Zelandijos laikas

Naujoji Zelandija žemėlapiuose:

* Naujosios Zelandijos fizinis žemėlapis
* Naujosios Zelandijos politinis žemėlapis
* Naujoji Zelandija per googlemaps žemėlapį

|  |  |  |  |  |  |
| --- | --- | --- | --- | --- | --- |
| 

| Ž • A • RŠalių sąrašas | Okeanija |
| --- |
|  |
| 
Australija | Fidžis | Kiribatis | Maršalo Salos | Mikronezija | Nauru | Naujoji Zelandija | Palau | Papua Naujoji Gvinėja | Rytų Timoras | Samoa | Saliamono salos | Tonga | Tuvalu | Vanuatu |
|  |
| 
**Kiti politiniai vienetai**: Amerikos Samoa | Guamas | Havajai | Kuko salos | Marianos šiaurinės salos | Midvėjaus atolas | Molukų salos | Naujoji Kaledonija | Niujė | Norfolko sala | Pitkernas | Prancūzijos Polinezija | Tokelau | Velykų sala | Veiko sala | Volisas ir Futūna |

 |

|  |  |  |  |
| --- | --- | --- | --- |
| 

| Ž • A • RTautų sandrauga |
| --- |
|  |
| 
Antigva ir Barbuda, Australija, Bahamos, Bangladešas, Barbadosas, Belizas, Botsvana, Brunėjus, Dominika, Gajana, Gana, Grenada, Indija, Jamaika, Jungtinė Karalystė, Kamerūnas, Kanada, Kenija, Kipras, Kiribatis, Lesotas, Malaizija, Malavis, Malta, Mauricijus, Mozambikas, Naujoji Zelandija, Namibija, Nauru, Nigerija, Pakistanas, Papua Naujoji Gvinėja, PAR, Ruanda, Saliamono salos, Samoa, Seišeliai, Sent Kitsas ir Nevis, Sent Lusija, Sent Vinsentas ir Grenadinai, Siera Leonė, Singapūras, Svazilandas, Šri Lanka, Tanzanija, Tonga, Trinidadas ir Tobagas, Tuvalu, Uganda, Vanuatu, Zambija |

 |


|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| Ž • A • RMonarchijos |
| --- |
|  |
| Absoliutinės | 
Brunėjus · Saudo Arabija · Esvatinis · Vatikanas |  |
|  |
| Konstitucinės | 
Antigva ir Barbuda · Australija · Andora · Bahamai · Bahreinas · Barbadosas · Belizas · Belgija · Butanas · Danija · Grenada · Ispanija · Jamaika · Japonija · Jordanija · Jungtinė Karalystė · Jungtiniai Arabų Emiratai · Kambodža · Kanada · Kataras · Kuveitas · Lichtenšteinas · Lesotas · Liuksemburgas · Malaizija · Monakas · Marokas · Nyderlandai · Naujoji Zelandija · Norvegija · Omanas · Papua Naujoji Gvinėja · Sent Kitsas ir Nevis · Sent Lusija · Sent Vinsentas ir Grenadinai · Saliamono salos · Švedija · Tailandas · Tonga · Tuvalu |
|  |
| Renkamos | 
Andora · Jungtiniai Arabų Emyratai · Kambodža · Kuveitas · Malaizija · Svazilandas· Vatikanas |

 |